Δεκαοχτάχρονος σκότωσε τα ξημερώματα στον Άγιο Κωνσταντίνο Αγρινίου τη μητέρα του.Σύμφωνα με την Αστυνομία, μητέρα και γιος διαπληκτίστηκαν περίπου στις 2.30 τα ξημερώματα, όταν η 51χρονη εκπαιδευτικός ζήτησε από τον 18χρονο να σταματήσει να βλέπει τηλεόραση, επειδή σήμερα Τετάρτη θα έδινε πανελλήνιες εξετάσεις.Ύστερα από λίγη ώρα, η κατάσταση ξέφυγε από τα όρια και τότε, σύμφωνα με την Αστυνομία, ο 18χρονος μαχαίρωσε τη μητέρα του σε διάφορα σημεία του σώματός της, με αποτέλεσμα να της επιφέρει θανάσιμα χτυπήματα.Εκείνη την ώρα ο πατέρας του 18χρονου βρισκόταν στο σπίτι, αλλά κοιμόταν σε άλλο δωμάτιο.Η 51χρονη γυναίκα μεταφέρθηκε στο νοσοκομείο Αγρινίου, όπου επιβεβαιώθηκε ο θάνατός της.

Πηγή: Newsdesk ΣΚΑΙ με πληροφορίες ΑΜΠΕ